

**NENECHAJTE SI UJSŤ FILMY, KTORÉ VÁM ZMENIA POHĽAD NA SVET**

**Filmový festival Ekotopfilm - Envirofilm prináša už 04.05.2023 do Skalice víťazné dokumentárne filmy festivalu počas svojej TOUR 2023.**

Medzinárodná porota nemala na jeseň 2022 ľahkú úlohu. Jej členovia vyberali z prihlásených 1725 snímok z celého sveta tie najlepšie. Festival Ekotopfilm – Envirofilm prináša výber víťazných filmov do **Cinemax Skalica.**

**Festival Ekotopfilm začína o 16:00 programom pre deti a mládež troma animovanými filmami.** Deti sa môžu zamyslieť nad filmami prostredníctvom postavičiek na plátne.

„Náš filmový festival oslavuje 50. výročie a my sa nevieme dočkať, kedy vám budeme môcť predstaviť úplne novú sériu filmov, ktoré boli ocenené medzinárodnou porotou. Filmy sme pre divákov starostlivo vyberali a dúfame, že získajú potrebnú pozornosť, ktorú si určite zaslúžia,“ hovorí Alena Janáči, programová riaditeľka festivalu.

Jednu z hlavných cien si z festivalu odniesol dokumentárny film z Kolumbie s názvom **EXPEDÍCIA TRIBUGÁ**. Sledujeme boje v zálive Tribugá, kde je panenská príroda s pôvodnými obyvateľmi ohrozená výstavbou námorného prístavu. Podarí sa zachrániť neprebádané ekosystémy a komunity, ktoré žijú v rovnováhe so svojím prostredím?

Predstava, že sa po Afrike preháňajú obrovské stáda zvierat má dnes, bohužiaľ, ďaleko od pravdy. Zvieratá v Afrike nenávratne miznú a takýto smutný osud postihol aj zebru bezhrivú, ktorú do Českej republiky priniesol v 70. rokoch zoológ Josef Vágner. Odvtedy sa množila v našich zoologických záhradách, ale nikto presne nevedel, či sa stále vyskytuje vo voľnej prírode. Film **ZEBRA BEZ HRIVY** vás spoločne s českou expedíciou skúsených zoológov zavedie do Ugandy. Dokážeme zistiť, či zebra bezhrivá dokázala čeliť obrovskému loveckému tlaku a prežiť vo vojne zmietanom území až do súčasnosti a ak áno, tak prispieť k jej záchrane.

Čarovné formulky, mágia a obradné rituály pomáhali ochrániť stádo a pastierov oviec pred chorobami, zlými silami a živelnými pohromami. Mali sme to šťastie, že sme ešte zažili odchádzajúcu generáciu gazdov, ktorí sa postupne vytrácali z našej rodnej krajiny. Vydajte sa spolu s nami na ovčiarsku cestu po Slovensku - krajine zasadenej v srdci Európy. Sprievodcami vo filme **OVČIARSKOU CESTOU** nám budú ľudia, ktorí svoj život zasvätili nielen chovu oviec, ale aj zachovaniu zvykov, spojenými so životom na slovenských salašoch, ale hlavne svoje životy prežili v harmónii s prírodou.

**Máme 50 rokov!**
A stále plné ruky práce. Od roku 1973 pribudlo veľa dobrých ekologických zákonov, ktoré chránia našu planétu, ale to nestačí. Každý rok na Zemi ubúdajú tisíce kilometrov lesov a vymierajú celé druhy živočíchov.

Preto sme namiesto osláv vyrazili na našu jarnú tour po slovenských mestách. Aby sme sa spolu s vami zamysleli, ako zastaviť a zvrátiť tento vývoj. Vidíme sa na Ekotopfilm-Envirofilm Tour 2023.

Vezmite rodinu, partnerov, kamarátov a príďte. Tešíme sa na vás!

**Facebook udalosť:** [**https://fb.me/e/FlifaYub**](https://fb.me/e/FlifaYub)

**PROGRAM:**

**16:00 - 16:30 Blok animovaných filmov pre deti**

**16:30 - 17:00 Zebra bez hrivy**

**17:00 - 17:55 Ovčiarskou cestou**

**18:00 - 19:00 MIMO PLÁTNA**

**19:00 - 20:00 Expedícia Tribugá**

**20:00 - 21:00 Kam sa podeli vtáky z nášho vidieka**

Podklady k filmom nájdete [TU](https://drive.google.com/drive/folders/1HtTuzRn5UyW4Abp0Ul-DgoWbqCoozgSE?usp=sharing).

**Vstup na festival je ZADARMO!**